***OBRAZAC A5***



REPUBLIKA HRVATSKA

ŠIBENSKO-KNINSKA ŽUPANIJA



G R A D *Š I B E N I K*

***Upravni odjel za društvene djelatnosti***

Šibenik, 22. siječnja 2019.

***Javni natječaj za predlaganje financiranja programa/projekata javnih potreba Grada Šibenika za 2019. godinu***

**UPUTE ZA PRIJAVITELJE**

Datum objave natječaja: 22. siječnja 2019.

Rok za dostavu prijava na natječaj: 22. veljače 2019.

**Sadržaj**

1. **JAVNI NATJEČAJ ZA DODJELU FINANCIJSKIH POTPORA UDRUGAMA IZ PRORAČUNA**

**GRADA ŠIBENIKA ZA 2019.GODINU ………………………………………………………………………… 3**

* 1. Prioriteti za dodjelu sredstava ……………………………………………………………………………… 3
  2. Ukupna vrijednost Javnog natječaja ……………………………………………………………………..... 3

1. **FORMALNI UVJETI JAVNOG NATJEČAJA …………………………………………………………………. 4**
   1. Prihvatljivi prijavitelji: tko može podnijeti prijavu? ………………………………………………………... 4
   2. Uvjeti provedbe prijavljenog programa/projekta …………………………………………………………. 5
   3. Prihvatljivi troškovi koji će se financirati ovim Javnim natječajem ………………………………………5
2. **KAKO SE PRIJAVITI? ………………………………………………………………………………………….. .7** 
   1. Obrasci za prijavu programa, projekata i aktivnosti ……………………………………………………….7
   2. Gdje poslati prijavu? ………………………………………………………………………………………….8
   3. Rok za slanje prijave ……………………………………………………………………………………… ...8
   4. Kome se obratiti ukoliko imate pitanja? …………………………………………………………………….8
3. **PROCJENA PRIJAVA I DONOŠENJE ODLUKE O DODJELI SREDSTAVA …………………………… 9**
   1. Pregled prijava u odnosu na propisane uvjete Javnog natječaja ……………………………………… 9
   2. Procjena prijava koje su zadovoljile propisane uvjete Javnog natječaja ……………………………...10
   3. Obavijest o donesenoj odluci o dodjeli financijskih sredstava ………………………………………… 10
   4. Prigovor na odluku o dodjeli financijskih sredstava ……………………………………………………. 10
4. **SKLAPANJE UGOVORA O FINANCIRANJU ……………………………………………………………….11**
   1. Praćenje provedbe programa/projekta ……………………………………………………………………11
5. **POPIS NATJEČAJNE DOKUMENTACIJE …………………………………………………………………. 12**

1. javni NATJEČAJ za DODJELU financijSKIH POTPORA UDRUGAMA IZ PRORAČUNA grada ŠIBENIKA za 2019. godinu

Ovim Javnim natječajem Grad Šibenik poziva udruge i druge organizacije civilnog društva koje svoj rad temelje na potrebama šire lokalne zajednice prema načelima djelovanja za opće dobro, te ispunjavaju sljedeće kriterije:

* da je područje njihovog djelovanja grad Šibenik;
* da provode programe kojima zadovoljavaju javne potrebe iz područja kulture, tehničke kulture, informatike i udruga civilnog društva, a od interesa su za grad, da pridonose razvitku i općem napretku grada, te promiču njegov položaj i ugled;
* da pridonose rješavanju problema koji su važni za lokalnu zajednicu;
* program mora biti besplatan za korisnike, te mora obuhvaćati osobe s prebivalištem na području grada Šibenika (civilni sektor);
* program mora biti osmišljen tako da je moguće provoditi kontrolu.

***1.1. Prioriteti za dodjelu sredstava***

* imaju višegodišnje iskustvo provedbe programa i projekata u područjima za koja su registrirani;
* neposredno rade s korisnicima, te ih uključuju u razvoj i praćenje programa;
* surađuju s drugim udrugama, institucijama i ostalim partnerima;
* razvijaju međunarodnu suradnju, posebice sa susjednim državama i europskim organizacijama.

***1.2. Ukupna vrijednost Javnog natječaja***

Ukupno planirana vrijednost Javnog natječaja je 2.351.000 kuna.

Od toga je za programe iz područja kulture planirano 1.130.000 kuna, za područje tehničke kulture 30.000 kuna, te za područje razvoja civilnog društva 1.191.000 kuna.

2. FORMALNI UVJETI javnog NATJEČAJA

*2.1. Prihvatljivi prijavitelji: tko može podnijeti prijavu?*

Pravo podnošenja prijava na Javni natječaj imaju udruge koje statutom imaju definirano područje djelovanja navedeno u natječaju, ukoliko se kroz ocjenu i procjenu prijava udruge utvrdi da su im ciljevi i djelatnosti usmjereni ka zadovoljenju javnih potreba Grada Šibenika.

Prijavu programa, projekata ili aktivnosti na ovaj Javni natječaj može podnijeti udruga koja ispunjava sljedeće uvjete:

* upisana je u Registar udruga Republike Hrvatske ili drugi odgovarajući registar;
* upisana je u Registar neprofitnih organizacija;
* korisnici prijavljene aktivnosti su građani Grada Šibenika;
* aktivnosti se provodi se na području i za promociju Grada Šibenika;
* registrirane su kao udruge i druge organizacije civilnog društva čija temeljna svrha nije stjecanje dobiti (organizacije civilnoga društva);
* svojim statutom se opredijelila za obavljanje djelatnosti i aktivnosti koje su predmet financiranja sukladno ovom Javnom natječaju i kojima promiču uvjerenja i ciljeve koji nisu u suprotnosti s Ustavom i zakonom;
* ima uredno ispunjene obveze iz svih prethodno sklopljenih ugovora o financiranju iz proračuna Grada Šibenika;
* nema dugovanja prema proračunu Grada Šibenika;
* općim aktom imaju uspostavljen model dobrog financijskog upravljanja i kontrola, te način sprječavanja sukoba interesa pri raspolaganju javnim sredstvima;
* imaju prikladan način javnog objavljivanja programskog i financijskog izvješća o radu za proteklu godinu (mrežne stranice udruge, lokalno glasilo ili drugi prikladan način);
* imaju zadovoljavajuće organizacijske kapacitete i ljudske resurse za provedbu aktivnosti;
* u tekućoj godini nisu korisnici jednokratne financijske potpore za istu svrhu.

Na ovaj Javni natječaj ne mogu podnijeti prijavu:

* udruge koje nisu upisane u Registar udruga Republike Hrvatske ili drugi odgovarajući registar;
* udruge koje nisu upisane u Registar neprofitnih organizacija;
* udruge čiji korisnici aktivnosti nisu građani Grada Šibenika;
* udruge čija se aktivnost ne provodi na području i za promociju Grada Šibenika;
* udruge koje se svojim statutom nisu opredijelile za obavljanje djelatnosti i aktivnosti koje su predmet financiranja sukladno ovom Javnom natječaju i kojima promiču uvjerenja i ciljeve koji nisu u suprotnosti s Ustavom i zakonom;
* udruga koja nema uredno ispunjene obveze iz svih prethodno sklopljenih ugovora o financiranju iz proračuna Grada;
* općim aktom nemaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;
* nemaju prikladan način javnog objavljivanja programskog i financijskog izvješća o radu za proteklu godinu (mrežne stranice udruge, lokalno glasilo ili drugi prikladan način
* nemaju zadovoljavajuće organizacijske kapacitete i ljudske resurse za provedbu aktivnosti;
* udruge čiji je prijavljeni program/projekt velikih razmjera za koji su potrebna znatna financijska sredstva;
* udruge u kojoj prijavljeni program/projekt je jedina svrha korist članova udruge.

# *2.2. Uvjeti provedbe prijavljenog programa/projekta*

Svaka udruga može prijaviti programe, projekte ili aktivnosti u okviru ovog Javnog natječaja, a financijska sredstva koja Grad Šibenik dodjeljuje putem ovog natječaja odnose se na programe, projekte ili aktivnosti koji će se provoditi u kalendarskoj godini za koju se Javni natječaj raspisuje.

## *2.3. Prihvatljivi troškovi koji će se financirati ovim Javnim natječajem*

Sredstvima ovog Javnog natječaja mogu se financirati samo prihvatljivi troškovi, nastali provođenjem programa, projekta ili aktivnosti u vremenskom razdoblju naznačenom u ovim Uputama.

Prilikom procjene programa, projekta ili aktivnosti, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

Prihvatljivi troškovi su troškovi koje je imao korisnik finaciranja, te koji ispunjavaju sve sljedeće kriterije:

* nastali su za vrijeme razdoblja provedbe programa, projekta ili aktivnosti u skladu s ugovorom, osim troškova koji se odnose na završne izvještaje, troškova revizije i troškova vrednovanja, a plaćeni su do datuma odobravanja završnog izvještaja. Postupci javne nabave za robe, usluge ili radove mogu započeti prije početka provedbenog razdoblja, ali ugovori ne mogu biti sklopljeni prije prvog dana razdoblja provedbe ugovora;
* moraju biti navedeni u ukupnom predviđenom troškovniku programa, projekta ili aktivnosti
* nužni su za provođenje programa, projekta ili aktivnosti koja je predmetom dodjele financijskih sredstava,
* mogu biti identificirani i provjereni i koji su računovodstveno evidentirani kod korisnika financiranja prema važećim propisima o računovodstvu neprofitnih organizacija,
* trebaju biti umjereni, opravdani i usuglašeni sa zahtjevima racionalnog financijskog upravljanja, osobito u odnosu na štedljivost i učinkovitost.

Pod prihvatljivim **izravnim troškovima** podrazumijevaju se:

* troškovi zaposlenika angažiranih na programu, projektu ili aktivnosti koji odgovaraju stvarnim izdacima za plaće, te porezima i doprinosima iz plaće i drugim troškovima vezanim uz plaću, sukladno zakonskim odredbama;
* putni troškovi i troškovi dnevnica za zaposlenike i druge osobe koje sudjeluju u programu, projektu ili aktivnosti, pod uvjetom da su u skladu s pravilima o visini iznosa za takve naknade za korisnike koji se financiraju iz sredstava državnog proračuna;
* troškovi kupnje ili iznajmljivanja opreme i materijala (novih ili rabljenih) namijenjenih isključivo za program, projekt ili aktivnost, te troškovi usluga pod uvjetom da su u skladu s tržišnim cijenama;
* troškovi potrošne robe;
* troškovi podugovaranja;
* troškovi koji izravno proistječu iz zahtjeva ugovora uključujući troškove financijskih usluga (informiranje, vrednovanje konkretno povezano s projektom, revizija, umnožavanje, osiguranje, itd.).

Pod **neizravnim troškovima** podrazumijevaju se troškovi koji nisu izravno povezani s provedbom programa, projekata ili aktivnosti, ali neizravno pridonose postizanju njihovih ciljeva pri čemu i ovi troškovi trebaju biti specificirani i obrazloženi.

Neizravni troškovi programa, projekta ili aktivnosti su režijski troškovi energija, voda, uredski materijal, sitan inventar, telefon, pošta i drugi indirektni troškovi koji nisu povezani isključivo s provedbom programa, projekata ili aktivnosti.

Samo se prihvatljivi troškovi uzimaju u obzir za dodjelu sredstava. Prihvatljive troškove mogu stvarati samo one aktivnosti koje su nužne za provedbu programa, projekata ili aktivnosti. Nužno je voditi računa da se prihvatljivi troškovi moraju temeljiti na stvarnim troškovima.

Iz sredstava koja se traže za provedbu programa, projekata ili aktivnosti ne smije se isplaćivati regres, božićnice i druge slične naknade zaposlenicima i članovima udruge.

U Obrascu troškovnika programa, projekata ili aktivnosti koji se prijavljuju ne smiju se uvrstiti troškovi koji se odnose na plaćanje režijskih troškova (npr. troškovi potrošnje električne energije, vode, komunalija, fiksnih i mobilnih telefona i sl.) koji glase na ime fizičke osobe.

U **neprihvatljive troškove** programa, projekata ili aktivnosti pripadaju:

1. dugovi i stavke za pokrivanje gubitaka ili dugova;
2. dospjele kamate;
3. stavke koje se već financiraju iz drugih javnih izvora;
4. kupovina zemljišta ili građevina, osim kada je to nužno za izravno provođenje programa, projekta ili aktivnosti, kada se vlasništvo mora prenijeti na udrugu i/ili partnere najkasnije po završetku programa, projekta ili aktivnosti;
5. gubici na tečajnim razlikama;
6. zajmovi trećim stranama.

3. KAKO SE PRIJAVITI

U ovom odjeljku donosimo informacije o sadržaju obveznih obrazaca, o tome gdje i na koji način poslati prijavu, kao i informacije o rokovima za prijavu, te kontaktima za upite u slučaju da imate dodatna pitanja vezana za provedbu Javnog poziva.

***Sve zainteresirane udruge moraju svoj program, projekt ili aktivnost prijaviti na propisanim obrascima uz detaljan opis programa, projekta ili aktivnosti koju prijavljuju za dobivanje financijske potpore.***

*****3.1. Obrasci za prijavu programa, projekata i aktivnosti*****

Programi, projekti i aktivnosti prijavljuju se na propisanim obrascima koji su sastavni dio ovih Uputa i natječaja. Obrasci za prijavu programa, projekata i aktivnosti su obrazac opisa programa/ projekata i obrazac troškovnika programa/projekta.

Obrazac opisa programa/projekata dio je obvezne dokumetacije. Ispunjava se na hrvatskom jeziku, obuhvaća podatke prijave i informacije o sadržaju programa, projekata i aktivnosti.

Obrazac troškovnika programa/projekta dio je obvezne dokumentacije. Ispunjava se na hrvatskom jeziku i sadrži podatke o svim izravnim i neizravnim troškovima programa, projekata i aktivnosti, kao i o bespovratnim sredstvima koja se traže od davatelja.

**Obvezna natječajna dokumentacija za prijavu programa, projekata i aktivnosti koja se mora dostaviti za vrijeme trajanja Javnog natječaja:**

1. **B1** - Obrazac opisa programa/projekta za predlaganje programa/projekata javnih potreba za 2019. godinu s potpisom ovlaštene osobe i pečatom udruge,
2. **B2** - Obrazac financijskog plana programa/projekta u 2019. godini s potpisom ovlaštene osobe i pečatom udruge,
3. **B3** - Obrazac Izjave o nepostojanju dvostrukog financiranja,
4. **Dokaz o registraciji udruge** – izvadak iz [Registra udruga Republike Hrvatske](https://registri.uprava.hr/#!udruge) ne stariji od tri mjeseca do dana raspisivanja ovog natječaja, izvadak iz registra udruga može zamijeniti i ispis elektronske stranice sa svim podacima udruge u registru udruga;
5. **Dokaz o upisu u Registar neprofitnih organizacija** - Izvadak iz [Registra neprofitnih organizacija](https://banovac.mfin.hr/rnoprt/) ne stariji od tri mjeseca do dana raspisivanja ovog Javnog natječaja, izvadak iz Registra neprofitnih organizacija može zamijeniti i ispis elektronske stranice sa svim podacima udruge u registru;
6. **C2** - Obrazac opisnog izvještaja programa/projekta ostvarenog u 2018. godini s potpisom ovlaštene osobe i pečatom udruge;
7. **C3** - Obrazac financijskog izvještaja programa/projekta ostvarenog u 2018. godini

s potpisom ovlaštene osobe i pečatom udruge.

Prijave u kojoj nedostaju propisani, nepopunjeni i neovjereni obrasci neće biti uzeti u razmatranje.

*3.2. Gdje poslati prijavu?*

Obvezne obrasce i propisanu dokumentaciju potrebno je poslati u papirnatom obliku (**u 2 primjerka).** Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje i ovjerene službenim pečatom udruge.

Natječajna dokumentacija predaje se u zatvorenoj omotnici u pisarnicu Gradske uprave Grada Šibenika ili poštom na adresu:

***Grad Šibenik***

***Upravni odjel za društvene djelatnosti***

***Trg palih*** ***branitelja Domovinskog rata 1, 22000 Šibenik***

*s napomenom*

***- „Natječaj za prijedloge programa/projekata javnih potreba Grada Šibenika za 2019. godinu – NE OTVARATI”.***

Zakašnjele, nepotpune ili na drugi način podnesene prijave protivno uvjetima iz ovog Javnog natječaja neće se razmatrati.

Obrasci za prijavu mogu se preuzeti putem računala na internet stranici Grada Šibenika [www.sibenik.hr](http://www.sibenik.hr)

*3.3. Rok za slanje prijave*

Javni natječaj je otvoren do 22. veljače 2019. godine.

*3.4. Kome se obratiti ukoliko imate pitanja?*

Sva pitanja vezana uz ovaj Javni natječaj mogu se postaviti elektroničkim putem (Nataša Vrcić, savjetnica za zaštitu i očuvanje kulturne baštine, e-mail. [natasa.vrcic@sibenik.hr](mailto:natasa.vrcic@sibenik.hr) ili Vanja Juras Čvorak, viša referentica za odgoj, obrazovanje i udruge civilnog društva, e-mail: [vanja.juras@sibenik.hr](mailto:vanja.juras@sibenik.hr)) ili osobno u Upravni odjel za društvene djelatnosti Grada Šibenika, Trg palih branitelja Domovinskog rata broj 1, I.kat, soba 8, tijekom trajanja natječaja.

4. PROCJENA PRIJAVA I DONOŠENJE ODLUKE O DODJELI SREDSTAVA

Sve pristigle i zaprimljene prijave proći će kroz sljedeću proceduru:

***4.1. Pregled prijava u odnosu na propisane uvjete Javnog natječaja***

Po isteku roka za podnošenje prijava na Javni natječaj, Povjerenstvo za administrativnu provjeru, imenovano od gradonačelnika, pristupit će postupku provjere ispunjavanja propisanih (formalnih) uvjeta natječaja, a sukladno odredbama Pravilnika o financiranju javnih potreba Grada Šibenika („Službeni glasnik Grada Šibenika“, broj 9/18) i Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15).

Povjerenstvo za provjeru ispunjavanja propisanih (formalnih) uvjeta natječaja sastoji se od 3 člana, službenika Grada Šibenika. Članovi Povjerenstva ne smiju biti u sukobu interesa o čemu moraju potpisati posebnu izjavu.

Provjera ispunjavanja propisanih uvjeta javnog poziva ne smije trajati duže od sedam dana od dana isteka roka za podnošenje prijava na javni poziv, nakon čega će Povjerenstvo donijeti odluku koje se prijave upućuju u daljnju proceduru, odnosno stručno ocjenjivanje, a koje se odbijaju iz razloga ne ispunjavanja propisanih (formalnih) uvjeta javnog natječaja.

Sve udruge čije prijave budu odbijene iz razloga neispunjavanja propisanih uvjeta, o toj činjenici bit će obaviještene pisanim putem u roku od najviše osam dana od dana donošenja odluke, nakon čega imaju pravo narednih osam dana od dana prijema obavijesti podnijeti prigovor pročelniku nadležnog upravnog odjela Grada.

Pod pisanom korespondencijom u smislu odredbi ove točke smatra se komunikacija putem službene adrese e-pošte koju je prijavitelj naveo u svojoj prijavi na javni poziv.

U slučaju prihvaćanja prigovora od strane nadležnog pročelnika, prijava će biti upućena u daljnju proceduru, a u slučaju neprihvaćanja prigovora prijava će biti odbijena.

Grad Šibenik će od prijavitelja čije prijave imaju manje nedostatke koji ne utječu na sadržaj prijave bitan za ocjenjivanje prijave, tražiti naknadno dopunjavanje, odnosno ispravljanje prijave potrebnim podacima ili prilozima u roku od tri (3) dana od dana primljene obavijesti. Za prijavitelje koji na zahtjev Grada Šibenika u dodatnom roku dostave tražene podatke ili priloge smatrat će se da su podnijeli potpunu prijavu.

Povjerenstvo u postupku otvaranja i provjere propisanih uvjeta Javnog natječaja provjerava:

* je li prijava dostavljena na pravi Javni natječaj i u zadanom roku,
* je li prijava dostavljena u traženom broju primjeraka,
* je li lokacija provedbe programa/projekata prihvatljiva,
* je li prijavitelj prihvatljiv sukladno Uputama za prijavitelje,
* jesu li dostavljeni, potpisani i ovjereni svi traženi obrasci, te
* jesu li ispunjeni drugi formalni uvjeti natječaja.

**Elementi prijave koji se mogu naknadno ispraviti ili dopuniti**

- u opisnom obrascu nedostaju neki od podataka o udruzi,

- na nekom od predviđenih mjesta nedostaje potpis odgovorne osobe i pečat udruge.

**Elementi prijave koji se ne mogu naknadno ispraviti ili dopuniti**

* prijava je dostavljena izvan propisanog roka,
* prijava je podnesena u nedostatnom broju primjeraka,
* prijavitelji nisu prihvatljivi,
* prijavitelj traži viši ili niži iznos od propisanoga,
* lokacija provedbe programa/projekta nije prihvatljiva,
* prijavitelj nije odgovorio na pitanja iz prijave koja se odnose na sadržaj programa/projekta bitna za vrednovanje kvalitete,
* trajanje programa/projekata nije u skladu s propisanim uvjetima poziva.

***4.2. Procjena prijava koje su zadovoljile propisane uvjete javnog natječaja***

Povjerenstvo za ocjenjivanje prijavljenih programa/projekata u postupku ocjenjivanja prijavljenih programa, projekata i aktivnosti ocjenjuje prijave koje su ispunile formalne uvjete Javnog natječaja sukladno kriterijima koji su propisani uputama za prijavitelje koristeći obrazac za ocjenjivanje kvalitete prijava, te izrađuje prijedlog za odobravanje financijskih sredstava za programe/projekte.

Povjerenstvo osniva i članove Povjerenstva imenuje Gradonačelnik Grada Šibenika, a članovi povjerenstva obvezni su potpisati i izjavu o nepristranosti i povjerljivosti.

O prijedlogu za odobravanje financijskih sredstava za programe/projekte odlučuje Gradonačelnik Grada Šibenika.

*4.3. Obavijest o donesenoj odluci o dodjeli financijskih sredstava*

Nakon donošenja odluke o programima/projektima kojima su odobrena financijska sredstva, nadležni upravni odjel će javno objaviti rezultate Javnog natječaja na internet stranici Grada Šibenika [www.sibenik.hr](http://www.sibenik.hr) i na Oglasnoj ploči Grada Šibenika.

Grad Šibenik će u roku 8 dana od donošenja odluke o dodjeli financijskih sredstava obavijestiti udruge čiji programi/projekti nisu prihvaćeni za financiranje uz navođenje ostvarenog broja bodova/ocjena po pojedinim kategorijama ocjenjivanja.

**4.4. Prigovor na odluku o dodjeli financijskih sredstava**

Grad Šibenik će udrugama koje su nezadovoljne odlukom o dodjeli financijskih sredstava omogućiti pravo na prigovor.

Prigovor se može podnijeti isključivo na natječajni postupak, te eventualno bodovanje nekog kriterija s malim brojem bodova ili nulom, ukoliko udruga smatra da je u prijavi dostavila dovoljno argumenta za drugačije bodovanje. Prigovor se ne može podnijeti na odluku o neodobravanju sredstava ili visini dodijeljenih sredstava.

Prigovori se podnose Upravnom odjelu za društvene djelatnosti Grada Šibenika u pisanom obliku, u roku 8 dana od dana pisane obavijesti o rezultatima Javnog natječaja, a odluku po prigovoru donosi gradonačelnik Grada Šibenika.

Rok za donošenje odluke po prigovoru je 8 dana od dana primitka prigovora.

**5. SKLAPANJE UGOVORA O FINANCIRANJU**

Sa svim udrugama kojima su odobrena financijska sredstva Grad Šibenik će sklopiti ugovor o financiranju programa/projekta najkasnije 30 dana od dana donošenja odluke o financiranju, u kojem će definirati međusobna prava i obveze.

**5.1. Praćenje provedbe programa, projekta i aktivnosti**

Grad Šibenik će u suradnji s korisnikom financiranja, s ciljem poštovanja načela transparentnosti trošenja proračunskog novca i mjerenja vrijednosti povrata za uložena sredstva pratiti provedbu financiranja programa/projekata udruga, sukladno Zakonu o udrugama, Zakonu o fiskalnoj odgovornosti, Zakonu o financijskom poslovanju i računovodstvu neprofitnih organizacija, Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge i Pravilniku o financiranju javnih potreba Grada Šibenika.

Kroz postupke praćenja razvijat će se partnerski odnos između Grada Šibenika i udruge kao provoditelja programskih i projektnih aktivnosti, a na temelju praćenja i vrednovanja rezultata pojedinačnih programa, projekata i aktivnosti, u cilju utvrđivanja učinkovitosti ulaganja i razina promjena koje se u lokalnoj zajednici odnosno društvu dogodile zahvaljujući provedbi potpore, Grad Šibenik će vrednovati rezultate i učinke cjelokupnog javnog poziva i planirati buduće aktivnosti u pojedinom prioritetnom području.

Praćenje će se vršiti na dva načina: odobravanjem opisnih i financijskih izvješća korisnika sredstava, te kontrolom „na licu mjesta“ od strane službenika nadležnog upravnog odjela Grada Šibenika. Izvješća se podnose na za to definiranim obrascima i to: Obrazac opisnog izvještaja programa/projekata i Obrazac financijskog izvještaja provedbe programa/projekata.

POPIS NATJEČAJNE DOKUMENTACIJE

1. **A1** - Pravilnik o financiranju javnih potreba Grada Šibenika
2. **A4** - Tekst Javnog natječaja za financiranje programa/projekata javnih potreba Grada Šibenika

za 2019. godinu

1. **A5** - Upute za prijavitelje
2. **B1** - Obrazac opisa programa za predlaganje programa/projekta javnih potreba grada Šibenika

za 2019. godinu

1. **B2** - Obrazac financijskog programa/projekta u 2019.godini
2. **B3** - Obrazac Izjave o nepostojanju dvostrukog financiranja,
3. **C2** - Obrazac opisnog izvještaja programa/projekta ostvarenog u 2018. godini
4. **C3** - Obrazac financijskog izvještaja programa/projekta ostvarenog u 2018. godini.
5. **B10** - Obrazac za procjenu kvalitete prijava